《晚过安边营》
元代·李裕

落日黄云惨，荒营草木枯。三边烽火接，万里客心孤。

战骑沙尘染，征袍雨雪濡。曾闻范招讨，于此破强胡。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。